8. pielikums
atklāta konkursa
“Bibliotēkas procesu automatizācijas un pašapkalpošanās sistēmas
paplašināšanas risinājumu piegāde un uzstādīšana”
(ID Nr. LU 2026/60) nolikumam

PIEGĀDES LĪGUMS Nr. _______
PROJEKTS
Rīgā, datums skatāms laika zīmogā

Latvijas Universitāte, reģistrācijas Nr. 3391000218, juridiskā adrese Raiņa bulvāris 19, Rīga, LV-1050, nodokļa maksātāja reģistrācijas numurs 90000076669 (turpmāk tekstā – Pasūtītājs vai LU), tās ________________ personā, kurš rīkojas saskaņā ar ___________________________, no vienas puses, un
__________________, reģistrācijas numurs ___________ (turpmāk tekstā – Piegādātājs), tās ________________ personā, kurš rīkojas saskaņā ar ______________, no otras puses, 
abi kopā un katrs atsevišķi turpmāk tekstā – Puse, Puses, 
pamatojoties uz atklāta konkursa “Bibliotēkas procesu automatizācijas un pašapkalpošanās sistēmas paplašināšanas risinājumu piegāde un uzstādīšana” (ID Nr. LU 2026/60) (turpmāk tekstā – Iepirkums) rezultātiem, noslēdz šādu līgumu (turpmāk tekstā – Līgums):
1. Līguma priekšmets
1.1. Pasūtītājs pasūta un maksā nolīgto Līguma summu, bet Piegādātājs saskaņā ar Līgumu, Tehnisko specifikāciju (1. pielikums) un Tehnisko un finanšu piedāvājumu (2. pielikums) piegādā un uzstāda bibliotēkas procesu automatizācijas un pašapkalpošanās sistēmas paplašināšanas risinājumus (turpmāk – Preces).
1.2. Piegādātājs apliecina, ka Preces atbilst spēkā esošajos normatīvajos aktos noteiktajiem standartiem un Preču kvalitātes un atbilstības prasībām, kā arī Preču ražotāja sniegtajai informācijai (marķējums, tehniskā dokumentācija u.tml.), kā arī apliecina, ka piegādās jaunas un nelietotas Preces.
1.3. Līguma 1.1. punktā minētie pielikumi ir Līguma neatņemamas sastāvdaļas
2. Līguma summa un norēķinu kārtība
2.1. Līguma summa par Preču piegādi un uzstādīšanu ir ___________ EUR (summa vārdiem) bez pievienotās vērtības nodokļa (turpmāk tekstā – PVN). Preču vienību cenas ir noteiktas Līguma 2. pielikumā un nevar tikt paaugstinātas.
2.2. Papildus Līguma summai Pasūtītājs maksā Piegādātājam PVN normatīvajos aktos noteiktajā kārtībā un apmērā.
2.3. Piegādātājs apzinās Līgumā noteikto piegādes un uzstādīšanas termiņu un to, ka Pasūtītājam nav pienākuma pagarināt Līguma izpildes termiņu, tādēļ Piegādātājs Līguma summā ir iekļāvis jebkādas izmaksas, kas saistītas ar Preču piegādi un uzstādīšanu, tai skaitā izmantotajiem papildu resursiem līguma savlaicīgai un pienācīgai izpildei.
2.4. Piegādātājam pēc Līguma noslēgšanas ir iespēja saņemt avansa maksājumu ne vairāk kā 30% (trīsdesmit procenti) apmērā no Līguma summas ar PVN. Pasūtītājs izmaksā avansu uz Piegādātāja iesniegtajā rēķinā norādīto kredītiestādes kontu 10 (desmit) darbdienu laikā pēc rēķina un Līguma 3. pielikuma noteikumiem atbilstoša avansa atmaksas nodrošinājuma saņemšanas. Piegādātājs atmaksā avansu proporcionāli veiktajām Preču piegādēm vai ātrāk.
2.5. Piegāde un uzstādīšana var tikt veikta pa daļām. Samaksu par veiktajām Preču piegādēm pēc to uzstādīšanas, ieturot izmaksāto avansu (ja attiecināms), Pasūtītājs veic 10 (desmit) darbdienu laikā pēc Preču nodošanas – pieņemšanas akta (turpmāk tekstā – Akts) abpusējas parakstīšanas un attiecīga rēķina saņemšanas, veicot naudas pārskaitījumu uz rēķinā norādīto Piegādātāja kredītiestādes kontu. Maksājums tiek uzskatīts par izpildītu ar brīdi, kad tas ieskaitīts Piegādātāja norēķinu kontā.
2.6. Piegādātājs sagatavo Aktu un rēķinu, norādot Iepirkuma nosaukumu un identifikācijas numuru, kā arī Līguma datumu un numuru. Rēķinu Piegādātājs sagatavo un iesniedz strukturēta elektroniskā rēķina veidā un nosūta uz LU e-apakšadresi EINVOICE@90000076669. PDF rēķins netiek uzskatīts par e-rēķinu,  tas ir iekļaujams e-rēķinā kā vizualizācijas daļa. E-rēķina pamatojuma vai piezīmju laukā, vai paša e-rēķina datu laukos Piegādātājs norāda LU struktūrvienības trīsciparu kodu (informāciju sniedz Pasūtītāja atbildīgās personas). Pasūtītājam ir tiesības neapmaksāt rēķinus, kas nebūs saņemti kā e-rēķini, vai kuru datu laukos nebūs norādīts preču pasūtītāja – LU struktūrvienības kods, vai cita informācija pēc LU pieprasījuma.
2.7. Ja Piegādātājs nav iekļāvis Līguma 2.6.  punktā noteikto informāciju aktā un rēķinā, Pasūtītājam ir tiesības prasīt Piegādātājam veikt atbilstošas korekcijas un līdz brīdim, kamēr Piegādātājs nav novērsis nepilnības, neapmaksāt Piegādātājam pienākošos summu. Šajā punktā paredzēto tiesību izmantošana neapmaksāt Piegādātāja rēķinu nav uzskatāma par savlaicīgu rēķinu nesamaksu, kas radītu Piegādātājam tiesības saņemt līgumsodu vai jebkādu zaudējumu atlīdzību.
2.8. [bookmark: _Hlk131428403]Līguma summas apmaksa tiek finansēta no projekta Nr.4.2.1.8/2/25/I/004 “Latvijas Universitātes studiju vides modernizācija STEAM jomā” un LU finanšu līdzekļiem.
3. Preču piegādes noteikumi un termiņi
3.1. Piegādātājs Preču piegādi un uzstādīšanu veic __________mēnešu laikā pēc Līguma abpusējas parakstīšanas dienas.
3.2. Preču piegādes un uzstādīšanas adrese ir Jelgavas iela 1, Rīga.
3.3. Jebkādas izmaksas, kas saistītas ar Preču piegādi un uzstādīšanu, ir ietvertas Līguma summā, un Pasūtītājam tās nav atsevišķi jāatlīdzina Piegādātājam. 
3.4. Līgums stājas spēkā pēc tā abpusējas parakstīšanas dienas un ir spēkā līdz saistību pilnīgai izpildei.
4. Preču pieņemšanas kārtība
4.1. Preču piegādi Piegādātājs apliecina ar Preču piegādes dokumentu. Piegādāto Preču atbilstību Preču piegādes dokumentā norādītajam Pasūtītājs apstiprina ar savu parakstu uz Preču piegādes dokumenta. Preču pieņemšanas brīdī tiek pārbaudīts to sortiments un daudzums.
4.2. Preču piegādes brīdī vai pēc tās Piegādātājs iesniedz Pasūtītājam Preču tehnisko dokumentāciju. Pēc Preču uzstādīšanas Piegādātājs iesniedz Pasūtītājam no savas puses parakstītu Aktu. 
4.3. Pasūtītājs Preču, to piegādes, uzstādīšanas un dokumentācijas atbilstību Līguma noteikumiem pārbauda 10 (desmit) darbdienu laikā pēc Akta saņemšanas dienas. Minētajā termiņā Pasūtītājam ir tiesības izteikt pretenzijas par neatbilstībām Līguma noteikumiem. Ja šajā punktā noteiktajā termiņā trūkumi netiek konstatēti, Pasūtītājs paraksta Aktu.
4.4. Piegādātājs uz sava rēķina novērš konstatētos trūkumus Pušu saskaņotā termiņā, bet, ja Puses nespēj vienoties, ne vēlāk kā 10 (desmit) darbdienu laikā pēc Pasūtītāja rakstveida iebildumu saņemšanas dienas. Pēc trūkumu novēršanas izdarāma atkārtota Preču, to piegādes, uzstādīšanas un dokumentācijas pārbaude Līgumā noteiktajā kārtībā.
4.5.  Jebkādu trūkumu novēršanu Piegādātājs veic par saviem līdzekļiem, un Pasūtītājam nav pienākuma atlīdzināt Piegādātājam jebkādus ar to saistītos izdevumus. 
4.6. Ja Pasūtītājs ir konstatējis trūkumus, kurus Piegādātājs par tādiem neatzīst un trūkumu konstatēšanai var būt nepieciešamas īpašas zināšanas, Pasūtītājs Preču novērtēšanai ir tiesīgs pieaicināt ekspertu. Eksperta vērtējums ir saistošs gan Piegādātājam, gan Pasūtītājam. 
4.7. Ja pieaicinātais eksperts konstatē, ka trūkumi ir radušies Piegādātāja vainas dēļ, Piegādātājs novērš trūkumus par saviem līdzekļiem, kā arī atlīdzina ar eksperta pieaicināšanu saistītos izdevumus Pušu saskaņotā termiņā. Ja Puses nespēj vienoties par izdevumiem, kas saistīti ar eksperta pieaicināšanu, atlīdzināšanas termiņu vai arī Piegādātājs neatlīdzina izdevumus noteiktajā termiņā, Puses vienojas, ka šos izdevumus Pasūtītājs ietur no Piegādātājam izmaksājamajām summām.
5. Pasūtītāja tiesības un pienākumi
5.1. Pasūtītājs maksā par Precēm Līgumā noteiktajā termiņā un apmērā. Pasūtītājs veic tikai to Preču apmaksu, kas piegādātas un uzstādītas Līgumā noteiktajā kārtībā.
5.2. Pasūtītājam ir tiesības pieprasīt un ne vēlāk kā 3 (trīs) darbdienu laikā no Piegādātāja saņemt informāciju par Līguma izpildes gaitu, piegādes laiku vai apstākļiem, kas varētu kavēt piegādi.
5.3. Pasūtītājam ir pienākums pieņemt Preces un parakstīt Aktu, ja Preces ir piegādātas un uzstādītas saskaņā ar Līguma noteikumiem, tai skaitā ir iesniegta visa prasītā dokumentācija.
6. Piegādātāja tiesības, pienākumi un garantijas
6.1. Piegādātājs veic kvalitatīvu, savlaicīgu un atbilstošu Preču piegādi Līgumā noteiktajā kārtībā saskaņā ar Līguma noteikumiem un Latvijas Republikā spēkā esošajiem normatīvajiem aktiem. 
6.2. Piegādātājs ievēro ražotāja un Latvijas Republikas normatīvo aktu noteiktās Preču transportēšanas prasības.
6.3. Piegādātājam ir pienākums 3 (trīs) darbdienu laikā pēc Pasūtītāja pieprasījuma rakstveidā sniegt informāciju par Līguma izpildes gaitu, piegādes laiku vai apstākļiem, kas varētu kavēt piegādi.
6.4. Piegādātājam nav tiesību nodot Līguma vai tā daļas izpildi trešajām personām, kas nav atrunāts Līgumā un kas ir pretrunā ar Latvijas Republikas normatīvajos aktos paredzēto tiesību un saistību pārņemšanu komercsabiedrību reorganizācijas vai uzņēmuma pārejas gadījumā.
7. Preču garantijas nosacījumi
7.1. Piegādātājs apliecina, ka Līguma izpildē tam ir saistoši Līgumā noteiktie nosacījumi attiecībā uz Preču ražotāja garantijas saistību izpildes nodrošināšanu Preču garantijas laikā.
7.2. Piegādātājs nodrošina Preču ražotāja garantijas saistības _________________ mēnešus pēc galīgā Preču pieņemšanas – nodošanas akta abpusējas parakstīšanas dienas.
7.3. Garantijas laikā Piegādātāja pienākums ir par saviem līdzekļiem Preces defekta gadījumā veikt bojātās daļas nomaiņu vai remontu 10 (desmit) darbdienu laikā pēc defekta pieteikšanas vai pēc Pušu vienošanās ne vēlāk kā 20 (divdesmit) darbdienu laikā pēc Pasūtītāja defekta pieteikuma nosūtīšanas dienas. Servisa reakcijas laiks – 2 (divu) darbdienu laikā pēc izsaukuma saņemšanas.
7.4. Ja attiecīgajai Precei Pasūtītājs konstatē defektu vairāk kā 2 (divas) reizes, Pasūtītājam ir tiesības pieprasīt Piegādātājam un Piegādātājam uz sava rēķina Pušu saskaņotā termiņā, bet, ja Puses nespēj vienoties, ne vēlāk kā 30 (trīsdesmit) darbdienu laikā no defekta pieteikuma nosūtīšanas, nomainīt attiecīgo Preci pret jaunu.
7.5. Pasūtītājs defektus var pieteikt pa tālruni ___________ darbdienās no plkst. 9:00 – 17:00, vai pa e-pastu _____________. Defekti, kuri iesniegti pēc plkst. 17:00, uzskatāmi par iesniegtiem nākamajā dienā plkst. 9:00.
8. Nepārvarama vara
8.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst, un kuriem iestājoties Puses objektīvi nespēj izpildīt uzņemtās saistības. 
8.2. Pusei, kura atsaucas uz nepārvaramas varas vai ārkārtēja rakstura apstākļu darbību, nekavējoties (ne vēlāk kā 5 (piecu) darbdienu laikā no attiecīgo apstākļu uzzināšanas dienas) par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno dokuments, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
8.3. Ja šie apstākļi turpinās ilgāk nekā 2 (divus) mēnešus, jebkura no Pusēm ir tiesīga atkāpties no līguma un  Puses vienojas par taisnīgu Līguma izbeigšanu. Šajā gadījumā neviena no Pusēm nav atbildīga par zaudējumiem, kuri radušies otrai Pusei laika posmā pēc nepārvaramas varas apstākļu iestāšanās. 
9. Pušu atbildība
9.1. Par katru nokavēto Preču piegādes un uzstādīšanas vai trūkumu novēršanas, vai citu Līgumā noteikto saistību izpildes dienu Pasūtītājs ir tiesīgs aprēķināt Piegādātājam līgumsodu 0,5% (piecas desmitdaļas procenta) apmērā no nepiegādāto vai neuzstādīto Preču kopsummas, bet ne vairāk par 10% (desmit procenti) no Līguma summas.
9.2. Ja Pasūtītājs Līguma paredzētajā termiņā un apjomā neveic maksājumu par Precēm, Pasūtītājs maksā Piegādātājam līgumsodu 0,5% (piecas desmitdaļas procenta) apmērā no laikā nesamaksātās summas par katru nokavēto maksājuma dienu, bet ne vairāk par 10% (desmit procenti) no pamatparāda. Šis noteikums nav maksājuma neveikšanai saskaņā ar Līguma 2.6. punktu.
9.3. Līgumsoda samaksa neatbrīvo Puses no saistību pilnīgas izpildes un pienākuma atlīdzināt zaudējumus.
9.4. Gadījumā, ja Pasūtītājam rodas tiesības uz Līguma pamata pieprasīt no Piegādātāja līgumsodu vai jebkuru citu maksājumu, Pasūtītājam, iepriekš rakstveidā brīdinot Piegādātāju, ir tiesības ieturēt līgumsodu vai jebkuru citu maksājumu no Piegādātājam izmaksājamajām summām. 
9.5. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses, tā darbinieku vai trešo personu darbības vai bezdarbības (tai skaitā rupjas neuzmanības, ļaunā nolūkā izdarīto darbību vai nolaidības) rezultātā.
9.6. Ja Piegādātājs ir nodarījis bojājumus objektam, uz kuru tiek veikta Preču piegāde, Piegādātājs sedz bojājumu novēršanas darbu izdevumus par saviem līdzekļiem atbilstoši Pasūtītāja iesniegtajai tāmei, iepriekš ar Pasūtītāju saskaņojot bojājumu novēršanas termiņu. 
9.7. Piegādātājs, parakstot Līgumu, apliecina, ka apzinās Preču piegādes termiņu un apņemas izpildīt Līgumu noteiktajā termiņā. Pasūtītājam nav pienākuma pagarināt minēto termiņu.
10. Konfidencialitāte
10.1. Puses apņemas ievērot konfidencialitāti savstarpējās attiecībās, tajā skaitā:
10.1.1. nodrošināt Līgumā minētās informācijas neizpaušanu no trešo personu puses, kas piedalās Līguma izpildē, izņemot valsts un pašvaldību institūcijas, kas tiesību aktos noteiktā kārtībā pieprasa atklāt šādu informāciju;
10.1.2. aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otras Puses darbību, kas kļuvusi tiem pieejama līgumsaistību izpildes gaitā, izņemot Latvijas Republikas normatīvajos aktos paredzētajos gadījumos.
10.1.3. Puses vienojas, ka šīs nodaļas ierobežojumi neattiecas uz publiski pieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.
10.2. Puses vienojas, ka konfidencialitātes noteikumu neievērošana ir rupjš Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu, kā arī izbeigt šo Līgumu.
10.3. Šīs Līguma nodaļas noteikumiem nav laika ierobežojuma un uz to neattiecas Līguma darbības termiņš.
11. Līguma grozīšana un izbeigšana
11.1. Visi grozījumi, papildinājumi Līgumā, kā arī citas Pušu vienošanās, kas saistītas ar Līguma izpildi un darbību, noformējamas rakstveidā. Visi Līguma papildinājumi, grozījumi un vienošanās ir Līguma neatņemamas sastāvdaļas. 
11.2. Līguma darbības laikā Puses ir tiesīgas veikt Līguma grozījumus atbilstoši Publisko iepirkuma likuma 61. panta noteikumiem.
11.3. Piegādātājs ir tiesīgs aizstāt Līgumā norādīto Preci ar citu tās modeli, ja Piegādātāja piedāvājumā norādītā Preces modeļa ražošana ir pārtraukta pēc Piegādātāja piedāvājuma iesniegšanas un to apliecina attiecīgās Preces ražotājs vai izplatītājs, vai attiecīgajai Precei ir pieejams jaunāks modelis, kas atbilst tehniskajā specifikācijā izvirzītajām prasībām. Piegādātājs var aizstāt Līgumā norādīto Preci ar citu tās modeli, kas ir ekvivalents vai labāks par Tehniskajā specifikācijā (Līguma 1. pielikums) noteiktajām tehniskajām prasībām attiecīgajai Precei un ja Līguma grozījumi ir noformēti rakstiski kā Līguma pielikums, ko parakstījušas abas līgumslēdzējas Puses. Preces cena paliek nemainīga. Pasūtītājam ir tiesības, bet nav pienākums apstiprināt Preces modeļa aizstāšanu. 
11.4. Līgumu pirms termiņa var izbeigt Pusēm savstarpēji rakstveidā par to vienojoties.
11.5. Pasūtītājam ir tiesības vienpusēji atkāpties no Līguma, par to rakstveidā paziņojot Piegādātājam  10 (desmit) darbdienas iepriekš, ja piegādes termiņš tiek kavēts vairāk par 20 (divdesmit) darbdienām vai Piegādātājs atkārtoti pārkāpj Līguma noteikumus.
11.6. Piegādātājam ir tiesības vienpusēji atkāpties no Līguma, par to rakstveidā paziņojot Pasūtītājam 10 (desmit) darbdienas iepriekš, ja atkārtoti netiek ievērota Līguma 2. nodaļā noteiktā samaksas kārtība un termiņi.
11.7. Pasūtītājam ir tiesības vienpusēji atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā Piegādātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas (NATO) dalībvalsts noteiktās sankcijas.
11.8. Pasūtītājam ir tiesības vienpusēji atkāpties no Līguma šādos gadījumos:
11.8.1. izpildījums neatbilst Līgumam, šī neatbilstība nav vai nevar tikt novērsta Līgumā paredzētajā termiņā un neatbilstībā nav vainojams pats Pasūtītājs;
11.8.2. Piegādātājs Līguma noslēgšanas vai Līguma izpildes laikā sniedzis nepatiesas ziņas vai apliecinājumus;
11.8.3. Piegādātājs Līguma noslēgšanas vai Līguma izpildes laikā pārkāpis normatīvo aktu attiecībā uz Līguma slēgšanu vai izpildi;
11.8.4. ir pasludināts Piegādātāja maksātnespējas process vai iestājušies citi apstākļi, kas liedz vai liegs Piegādātājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
11.8.5. Piegādātājs pārkāpj vai nepilda citu būtisku Līgumā paredzētu pienākumu;
11.8.6. Piegādātājs Pasūtītājam nodarījis zaudējumus;
11.8.7. ārvalstu finanšu instrumenta vadībā iesaistīta iestāde ir noteikusi ārvalstu finanšu instrumenta finansēta projekta izmaksu korekciju 25% vai lielākā apmērā no Līgumcenas, un minētā korekcija izriet no Piegādātāja pieļauta Līguma pārkāpuma;
11.8.8. Piegādātājs ir patvaļīgi pārtraucis Līguma izpildi, tai skaitā Piegādātājs nav sasniedzams juridiskajā adresē;
11.8.9. ārējā normatīvajā aktā noteiktajos gadījumos.
11.9. Ja Piegādātājs nepilda ar Līgumu uzņemtās saistības (izņemot Līguma 9.1. punktā noteikto) vai ja Pasūtītājs vienpusēji izbeidz Līgumu Piegādātāja vainas dēļ, Piegādātājam ir pienākums maksāt Pasūtītājam līgumsodu 10% apmērā no Līguma summas.
[bookmark: _Hlk185066792]12. Iepirkuma līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste
12.1. Piegādātājs nav tiesīgs bez saskaņošanas ar Pasūtītāju veikt Iepirkumā iesniegtajā piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Iepirkuma līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. Piegādātājam ir pienākums saskaņot ar Pasūtītāju papildu personāla iesaistīšanu Iepirkuma līguma izpildē.
12.2. Piedāvājumā norādītā personāla nomaiņa pieļaujama tikai Iepirkuma līguma noteikumos norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai Iepirkuma līguma noteikumos norādītajos gadījumos un gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
12.3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
12.3.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
12.3.2. tiek nomainīts apakšuzņēmējs, uz kura iespējām Piegādātājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Piegādātājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā minētajiem izslēgšanas gadījumiem;
12.3.3. piedāvātais apakšuzņēmējs, kura sniedzamo pakalpojumu vērtība ir vismaz 10`000 euro, atbilst Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā minētajiem izslēgšanas gadījumiem;
12.3.4. apakšuzņēmēja maiņas rezultātā tiktu izdarīti tādi grozījumi Piegādātāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
12.4. [bookmark: _Hlk125405899]Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Piegādātājam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
12.5. [bookmark: _Hlk125405995]Pasūtītājs pieņem lēmumu atļaut vai atteikt Piegādātāja personāla vai apakšuzņēmēju nomaiņu vai jaunu apakšuzņēmēju iesaistīšanu Iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem.
13. Nobeiguma noteikumi
13.1. Līguma nodaļu virsraksti ir lietoti vienīgi ērtībai un nevar tikt izmantoti Līguma noteikumu interpretācijai.
13.2. Pusēm 1 (vienas) nedēļas laikā ir jāinformē vienai otra par savu rekvizītu (nosaukuma, adreses, norēķinu rekvizītu un tml.) maiņu rakstiski, apstiprinot ar Pasūtītāja parakstu.
13.3. Visus strīdus un domstarpības, kas varētu rasties sakarā ar Līguma izpildi, Puses centīsies atrisināt sarunu ceļā. Gadījumā, ja 20 (divdesmit) dienu laikā sarunu ceļā strīds netiks atrisināts, Puses vienojas strīdus risināt Latvijas Republikas vispārējās jurisdikcijas tiesā, atbilstoši Latvijas Republikas normatīvo aktu prasībām.
13.4. Līgums sagatavots latviešu valodā un parakstīts ar drošu elektronisko parakstu.
13.5. Visos citos jautājumos, ko neregulē Līguma noteikumi, Puses piemēro spēkā esošo Latvijas Republikas normatīvo aktu noteikumus.
13.6. Puses ar saviem parakstiem apliecina, ka tām ir saprotams Līguma saturs, nozīme un sekas, tie atzīst Līgumu par pareizu, savstarpēji izdevīgu un labprātīgi vēlas to pildīt.
13.7. Līgumam pievienoti šādi pielikumi:
13.7.1. 1. pielikums – Tehniskā specifikācija;
13.7.2. 2. pielikums – Tehniskais un finanšu piedāvājums;
13.7.3. 3. pielikums – Nodrošinājuma noteikumi.

14. Pušu pārstāvji
14.1. No Pasūtītāja puses: (vārds, uzvārds, tālrunis, e-pasts). Pasūtītāja pārstāvim ir tiesības Pasūtītāja vārdā dot norādījumus Piegādātājam, parakstīt Līgumā noteiktos aktus, kā arī pieprasīt no Piegādātāja informāciju par Līguma izpildes gaitu un norisi.
14.2. No Piegādātāja puses: (vārds, uzvārds, tālrunis, e-pasts)
 
15. Pušu rekvizīti

